दिल्ली में भी एक ऐसा ही आयोजन हुआ जिसमें संघ से जुड़े राम बहादुर राय, सूर्यप्रकाश, इंद्रेश आदि लोग आजतक वालों को सम्मानित करते दिखे. इस मौके पर सम्मान पाए आजतक के पंकज शर्मा ने जो भाव विह्वल पोस्ट और तस्वीरें फेसबुक पर डाला है, उसे प्रकाशित कर रहे हैं. आप कह सकते हैं कि कोई किसी का सम्मान कर रहा है तो आपको क्या दिक्कत? इसका बस इतना जवाब है कि जब आजतक जैसा समूह अपने लोगों को कहीं भी जाकर किसी से भी सम्मान लेने की छूट दे सकता है तो समझ में आता है कि यह समूह दरअसल अपने कद और पत्रकारिता के मूल तेवर और सरोकार से बेखबर होकर बाजारू बन गया है और बहती गंगा में हाथ धोने पर उतारू हो चला है…